Sveučilište Jurja Dobrile u Puli 
Zagrebačka 30 
52100 Pula 

Na temelju članka 29. stavak 4. Poslovnika o radu Senata KLASA: 029-03/24-02/17, URBROJ: 143-01-25-1 od 17. veljače 2025. godine, utvrđuje se sljedeći


SAŽETAK ZAPISNIKA 
sa sjednice Senata Sveučilišta Jurja Dobrile u Puli
održane dana 6. – 7. srpnja 2026. godine


[bookmark: _Hlk227932690]Dnevni red:
1. Prihvaćanje Zapisnika sa sjednice Senata održane dana 28. svibnja 2026. godine 
2. Odluka o donošenju Sveučilišnog kalendara za akademsku godinu 2026./2027.
3. Odluka o visini naknade za provedbu dopunske mjere provjere kompetentnosti 
4. Odluka o prihvaćanju izvedbenog plana doktorskog studija Nove paradigme obrazovanja u akademskoj godini 2026./2027.
5. Odluka o usvajanju mišljenja Stručnog povjerenstva za izbor u naslovnog redovitog profesora - izv. prof. dr. sc. Bojan Miletić
6. Odluka o poništenju javnog natječaja za izbor dva izvršitelja na slobodno znanstveno-nastavno radno mjesto docenta na Medicinskom fakultetu
7. Odluka o stavljanju izvan snage Odluke o dopuni Odluke o cijenama tečaja Hrvatskog jezika
8. Odluka o imenovanju dvorana na Fakultetu za odgojne i obrazovne znanosti
9. Odluka o prihvaćanju izvedbenih planova studija za akademsku godinu 2026./2027.
10. Odluka o usvajanju mišljenja Stručnog povjerenstva za izbor u naslovnog redovitog profesora - izv. prof. dr. sc. Željko Jovanović
11. Odluka o dopuni Izvedbenog plana sveučilišnog diplomskog studija Dizajn i audiovizualne komunikacije za akademsku godinu 2025./2026.
12. Odluka o izmjeni i dopuni Odluke o imenovanju Povjerenstva za vrednovanje institucionalnih istraživačkih projekata 
13. Odluka o usvajanju mišljenja Stručnog povjerenstva za izbor u naslovnog docenta – dr. sc. Ana Tečić Vuger
14. Odluka o usvajanju II. dopune Plana izdavačke djelatnosti za 2026. godinu

Senat je usvojio sljedeće odluke:

1.
Zapisnik sa sjednice Senata Sveučilišta Jurja Dobrile u Puli
održane dana 28. svibnja 2026. godine

2.
ODLUKU
o donošenju Sveučilišnog kalendara za akademsku godinu 2026./2027.
I.
Usvaja se Sveučilišni (akademski) kalendar za akademsku godinu 2026./2027. te isti čini sastavni dio ove Odluke.
II.
Ova Odluka stupa na snagu danom donošenja.
Sveučilišni kalendar objavit će se na mrežnim stranicama Sveučilišta www.unipu.hr.
3.
ODLUKU
o visini naknade za provedbu dopunske mjere provjere kompetentnosti

I.
Utvrđuje se naknada u iznosu od 90,00 EUR bez PDV-a po kolegiju u okviru provedbe dopunske mjere provjere kompetentnosti u postupku priznavanja inozemne stručne kvalifikacije i bavljenja reguliranom profesijom u Republici Hrvatskoj. 
II.
Naknada obuhvaća troškove provedbe provjere kompetentnosti. 
Kandidat je dužan platiti naknadu prije pristupanja dopunskoj mjeri provjere kompetentnosti.
III.
Sveučilište Jurja Dobrile u Puli će kandidatu koji uspješno svlada kolegije izdati potvrdu o obavljenoj dopunskoj mjeri provjere kompetentnosti.
IV.
Ova Odluka stupa na snagu danom donošenja.
Stupanjem na snagu ove Odluke prestaju važiti Odluka o visini naknade troškova provedbe dopunske mjere provjere kompetentnosti KLASA: 003-08/17-02/10, URBROJ: 380-01-17-1 od 27. veljače 2017. godine i Odluka o izmjeni Odluke o visini naknade troškova provedbe dopunske mjere provjere kompetentnosti KLASA: 003-08/17-02/10, URBROJ: 143-01-24-2 od 20. ožujka 2024. godine.

4.
ODLUKU
o prihvaćanju izvedbenog plana doktorskog studija Nove paradigme obrazovanja u akademskoj godini 2026./2027.

I.
Prihvaća se izvedbeni plan doktorskog studija Nove paradigme obrazovanja u akademskoj godini 2026./2027. te isti čini sastavni dio ove Odluke.
II.
Ova Odluka stupa na snagu danom donošenja.

5.
ODLUKU
o usvajanju mišljenja Stručnog povjerenstva
[bookmark: _Hlk184191342]I.
Usvaja se mišljenje Stručnog povjerenstva u postupku izbora u naslovnog redovitog profesora za izv. prof. dr. sc. Bojana Miletića u znanstvenom području Biomedicina i zdravstvo, znanstvenom polju Kliničke medicinske znanosti, znanstvenoj grani Interna medicina, za potrebe izvođenja nastave na Medicinskom fakultetu, Sveučilište Jurja Dobrile u Puli.
Mišljenje Stručnog povjerenstva sastavni je dio ove Odluke.
II.
Ova Odluka stupa na snagu danom donošenja i dostavlja se nadležnom matičnom odboru najkasnije u roku od 8 dana od dana donošenja.

6.
ODLUKU
o poništenju javnog natječaja
I.
Poništava se javni natječaj za izbor dva izvršitelja na slobodna znanstveno-nastavna radna mjesta docenta u znanstvenom području Biomedicina i zdravstvo, polje Temeljne medicinske znanosti, na neodređeno vrijeme u punom radnom vremenu na Medicinskom fakultetu u Puli, objavljen u „Narodnim novinama“ broj 17/2026 od 20. veljače 2026. godine.
II.
Ova Odluka stupa na snagu danom donošenja i objavit će se na službenoj web stranici Sveučilišta.

7.
ODLUKU
I.
Stavlja se izvan snage Odluka o dopuni Odluke o cijenama tečaja Hrvatskog jezika KLASA: 029-03/24-02/30, URBROJ: 143-01-24-2 od 22. prosinca 2025. godine.
II.
Ova Odluka stupa na snagu danom donošenja.

8.
ODLUKU
o imenovanju dvorana na Fakultetu za odgojne i obrazovne znanosti

I.
Na Fakultetu za odgojne i obrazovne znanosti Sveučilišta Jurja Dobrile u Puli, na adresi Negrijeva 6 u Puli (Sveučilišni kampus), 2. kat, desno krilo, dvorana 356A imenuje se: Dvorana „Nello Milotti“.

II.
Na Fakultetu za odgojne i obrazovne znanosti Sveučilišta Jurja Dobrile u Puli, na adresi Negrijeva 6 u Puli (Sveučilišni kampus), 2. kat, desno krilo, dvorana 356B imenuje se: Svečana dvorana „Tone Peruško“.
III.
Ova Odluka stupa na snagu danom donošenja.


9.
[bookmark: _Hlk187134671]ODLUKU
o prihvaćanju izvedbenih planova studija za akademsku godinu 2026./2027.
I.
Ovom Odlukom prihvaćaju se izvedbeni planovi studija za akademsku godinu 2026./2027. za sve studije koji se izvode na Sveučilištu Jurja Dobrile u Puli na sljedećim sastavnicama i sveučilišnim studijima:
1. Fakultet ekonomije i turizma „Dr. Mijo Mirković“
2. Fakultet informatike
3. Fakultet prirodnih znanosti
4. Fakultet za odgojne i obrazovne znanosti
5. Filozofski fakultet
6. Medicinski fakultet
7. Muzička akademija
8. Tehnički fakultet
9. Sveučilišni prijediplomski studij Dizajn i audiovizualne komunikacije
10. Sveučilišni diplomski studij Dizajn i audiovizualne komunikacije

Izvedbenim planom studija definiraju se ustroj i način izvođenja studija u punoj odnosno prilagođenoj nastavnoj satnici.
II.
Izvedbeni planovi studija iz t. I. ove Odluke čine njezin sastavni dio.
III.
Ova Odluka stupa na snagu danom donošenja.

10.
ODLUKU
o usvajanju mišljenja Stručnog povjerenstva
I.
Usvaja se mišljenje Stručnog povjerenstva u postupku izbora u naslovnog redovitog profesora za izv. prof. dr. sc. Željka Jovanovića u znanstvenom području Biomedicina i zdravstvo, znanstvenom polju Temeljne medicinske znanosti, znanstvenoj grani Farmakologija, za potrebe izvođenja nastave na Medicinskom fakultetu, Sveučilište Jurja Dobrile u Puli.
Mišljenje Stručnog povjerenstva sastavni je dio ove Odluke.
II.
Ova Odluka stupa na snagu danom donošenja i dostavlja se nadležnom matičnom odboru najkasnije u roku od 8 dana od dana donošenja.

11.
ODLUKU
[bookmark: _Hlk54599686]o dopuni Izvedbenog plana sveučilišnog diplomskog studija Dizajn i audiovizualne komunikacije za akademsku godinu 2025./2026.
Članak 1.
Prihvaća se dopuna izvedbenog plana studija za sveučilišni diplomski studij Dizajn i audiovizualne komunikacije na način da se na izbornom kolegiju Trodimenzionalne simulacije (Šifra:  288835, ECTS: 5.0, Nositelj: izv. prof. dr. sc. Marko Kršulja) dodaje  izvođač Eugen Slavik, umjetnički suradnik.
Izmjena izvedbenog plana studija iz prethodnog stavka primjenjuje se za ljetni semestar akademske godine 2025./2026.
Članak 2.
Izmijenjeni izvedbeni plan sveučilišnog diplomskog studija Dizajn i audiovizualne komunikacije čini sastavni dio ove Odluke.
Članak 3.
Ova Odluka stupa na snagu danom donošenja.

12.
ODLUKU
o izmjeni Odluke o imenovanju Povjerenstva za vrednovanje institucionalnih istraživačkih projekata
Članak 1.
U članku 1. Odluke o imenovanju Povjerenstva za vrednovanje institucionalnih istraživačkih projekata KLASA: 029-03/25-02/57, URBROJ: 143-01-25-1 od 28. svibnja 2025. godine (Izmjene Odluke KLASA: 029-03/25-02/57, URBROJ: 143-01-25-2 od 31. listopada 2025. godine), u točki 10. riječi „Marijana Božić iz Ureda za istraživanje, umjetnost i znanstveni razvoj“ zamjenjuju se riječima: „Izabela Del Vechio iz Odjela za znanost, tehnologiju i poduzetništvo.“
Članak 2.
Ova Odluka stupa na snagu danom donošenja.
13.
ODLUKU
o usvajanju mišljenja Stručnog povjerenstva
I.
Usvaja se mišljenje Stručnog povjerenstva u postupku izbora u naslovnog docenta za dr. sc. Anu Tečić Vuger u znanstvenom području Biomedicina i zdravstvo, znanstvenom polju Kliničke medicinske znanosti, za potrebe izvođenja nastave na Medicinskom fakultetu Sveučilišta Jurja Dobrile u Puli.
Mišljenje Stručnog povjerenstva sastavni je dio ove Odluke.
II.
Ova Odluka stupa na snagu danom donošenja i dostavlja se nadležnom matičnom odboru najkasnije u roku od 8 dana od dana donošenja.

14.
ODLUKU
 o usvajanju II. dopune Plana izdavačke djelatnosti za 2026. godinu
I.
Usvaja se prijedlog II. dopune Plana izdavačke djelatnosti za 2026. godinu.
Prijedlog II. dopune Plana izdavačke djelatnosti za 2026. godinu sastavni je dio ove Odluke.
II.
Ova Odluka stupa na snagu danom donošenja.



